OpenLLM-France/wikimedia huggingface dataset:
# InfoK

L'InfoK és un informatiu dirigit a nens i joves que emet Televisió de Catalunya, al canal SX3 (originàriament al K3). Un projecte de Joan Carreras, el primer programa es va emetre el dilluns 23 d'abril del 2001, el mateix dia que començaven les emissions del desaparegut K3. La primera presentadora va ser la periodista Núria Solé. A diferència d'altres informatius, està adaptat per als nens. Hi ha notícies que estan relacionades amb els interessos i els valors dels nens de l'actualitat. El divendres 20 de febrer del 2009 va celebrar l'emissió número 1.500. El seu horari d'emissió, actualment (2020), és a les 20 h. Des de setembre del 2020 la presentadora es Núria Vilanova. El 23 d'abril de 2021 l'Info K va complir 20 anys ininterromputs d'emissió.

## Cronologia de presentadors

* Núria Solé Pérez (2001-2003)
* Manel Alías Tort (2003-2006)
* Anna Arboix (2006-2007)
* Lluís Marquina i Jordi Bentanachs (2007-2009)
* Mireia Segú Soliva (2009-2011)
* Jordi Gil Pajares (2011-2015)
* Laia Servera Zamora (2016-2020)
* Núria Vilanova (2020-)

## Premis i reconeixements

* 2006 - Premi Hola Família.
* 2016 - Premi anual al periodisme social en televisió.
* 2016 - Premi "Ciencia en Acción".
* 2017 - Premi Marta Mata, atorgat per l'Associació de Mestres Rosa Sensat.
* 2020 - Premi Comte Jaume d'Urgell, atorgat per l'Ajuntament de Balaguer (ex aequo amb Maria del Mar Bonet).
* 2020 Premi Nacional de Comunicació (apartat Televisió).

## Referències

* ↑ Busquets, Gemma «‘Info K' compleix 10 anys». El Punt Avui, 15-04-2011.
* ↑ Capdevila, Carles «Escampar l'esperit de l'‘Info-K’». Diari Ara, 16-01-2016, pàg. 2 [Consulta: 16 gener 2016].
* 1 2 3 4 5 6 7 8 «Presentar l'"InfoK": les 9 cares dels 20 anys del programa». CCMA, 21-04-2021. [Consulta: 15 abril 2022].
* ↑ «L'"Info-K" rep el premi d'Hola Familia en l'apartat de mitjans de comunicació». TVC, 09-11-2006. [Consulta: 26 setembre 2016].
* ↑ «Premi per al periodisme social de l'"Info K" i del "30 minuts"». CCMA, 01-03-2016. [Consulta: 26 setembre 2016].
* ↑ «El programa "Info K", premi "Ciència en Acción"». CCMA, 26-09-2016. [Consulta: 26 setembre 2016].
* ↑ «El programa "InfoK", del canal Super3, premi Marta Mata 2017 de l'Associació de Mestres Rosa Sensat». Corporació Catalana de Mitjans Audiovisuals, 16-11-2017.
* ↑ «Maria del Mar Bonet i el programa Info K, premis Comte Jaume d'Urgell 2020». NacióDigital.cat, 02-06-2020. Arxivat de l'original el 3 de juny 2020. [Consulta: 3 juny 2020].

## Enllaços externs

* InfoK - Lloc web oficial
# Gendreville

Gendreville és un municipi francès, situat al departament dels Vosges i a la regió del Gran Est. L'any 2007 tenia 111 habitants.

## Demografia
### Població

El 2007 la població de fet de Gendreville era de 111 persones. Hi havia 48 famílies, de les quals 12 eren unipersonals (4 homes vivint sols i 8 dones vivint soles), 20 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 69 habitatges, 49 eren l'habitatge principal de la família, 9 eren segones residències i 11 estaven desocupats. Tots els 69 habitatges eren cases. Dels 49 habitatges principals, 43 estaven ocupats pels seus propietaris, 3 estaven llogats i ocupats pels llogaters i 3 estaven cedits a títol gratuït; 1 tenia dues cambres, 5 en tenien tres, 15 en tenien quatre i 29 en tenien cinc o més. 41 habitatges disposaven pel capbaix d'una plaça de pàrquing. A 21 habitatges hi havia un automòbil i a 24 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Gendreville el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 4 | 70 a 74 | 0 |
| 0 | 65 a 69 | 0 |
| 16 | 60 a 64 | 12 |
| 0 | 55 a 59 | 8 |
| 8 | 50 a 54 | 0 |
| 0 | 45 a 49 | 4 |
| 8 | 40 a 44 | 0 |
| 4 | 35 a 39 | 4 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 4 | 15 a 19 | 4 |
| 8 | 10 a 14 | 0 |
| 0 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 69 persones, 51 eren actives i 18 eren inactives. De les 51 persones actives 46 estaven ocupades (31 homes i 15 dones) i 5 estaven aturades (2 homes i 3 dones). De les 18 persones inactives 5 estaven jubilades, 3 estaven estudiant i 10 estaven classificades com a «altres inactius».

### Activitats econòmiques

L'any 2000 a Gendreville hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Gendreville a l'INSEE.
* Évolution et structure de la population Fitxa amb el detall de dades de Gendreville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Rob Britton

Robert "Rob" Britton (Regina, 22 de setembre de 1984) és un ciclista canadenc, professional des del 2010. Actualment corre a l'equip Rally Cycling.

## Palmarès

* 2009
** Vencedor d'una etapa al Mount Hood Cycling Classic
* 2015
** 1r al Tour de Gila
* 2017
** 1r al Tour de Utah i vencedor d'una etapa
** Vencedor d'una etapa al Tour de Beauce
* 2018
** 1r al Tour de Gila
* 2019
** Campió del Canadà de contrarellotge individual

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Llista de reis de Sikkim
## Reis de Sikkim

* Phuntsog Namgyal 1642-1670
* Tensung Namgyal 1670-1686
* Chador Namgyal 1686-1717
* Gyurmed Namgyal 1717-1733
* Namgyal Namgyal 1733-1780
* Tenzing Namgyal 1780-1793
* Tsugphud Namgyal 1793-1863
* Sidkeong Namgyal I 1863-1874
* Thutob Namgyal 1874-1914
* Sidkeong Namgyal II 1914
* Tashi Namgyal 1914-1963
* Palden Thondup Namgyal 1963-1975
# Retrat de Jaume Pahissa

El Retrat de Jaume Pahissa és un retrat del compositor Jaume Pahissa, obra de Frederic Marès de 1917 que es conserva al Museu Frederic Marès de Barcelona.

## Descripció

Hi ha dues versions d'aquest retrat del compositor Jaume Pahissa: una en què el cap emergeix del bloc de marbre a mig treballar, i una segona, en bronze, centrada en el rostre del personatge i que també es conserva al Museu. Amb la primera va participar en diverses mostres d'art oficial, de les quals cal destacar l'Exposició d'Art de Barcelona del 1918, que va significar la presentació artística de Marès a la ciutat, i amb la qual va obtenir un premi atorgat pel Reial Cercle Artístic.
El retrat, treballat a partir del natural, mostra la influència de la producció de l'escultor Auguste Rodin, fonamentalment per l'ús del recurs del rostre modelat que sorgeix del marbre informe, popularitzat per molts artistes modernistes, i pel tractament del rostre i dels cabells. No obstant això, l'obra no traspua gens l'expressivitat intensa dels retrats de l'escultor francès. Més aviat, a l'hora de presentar el personatge s'hi fa evident una voluntat idealista que l'allunya de Rodin i la seva influència.

## Referències

* 1 2 «Retrat de Jaume Pahissa». Web. Museu Marès. [Consulta: 7 agost 2013].

## Bibliografia

* DDAA. Guia del Museu Frederic Marès. 1a ed.. Barcelona: Institut de Cultura. ISBN 9788498503357 [Consulta: 7 agost 2013].
# Olivera de Sinfo

L'Olivera de Sinfo és una olivera farga, empeltada amb ullastre. Arbre mil·lenari, s'ubica a Traiguera. Deu el seu nom a una veïna de la localitat, Sinforosa.
El 2018, va ser elegida com millor arbre monumental de la seua espècie, segons l'Associació Espanyola de Municipis de l'Olivera. El 2019, va ser elegida millor olivera monumental de la Mediterrània, segons la Xarxa Euromediterrània de Ciutats de l'Olivera.

## Referències

* 1 2 EbreActiu.cat. «L'olivera de Sinfo de Traiguera, premiada com la Millor Olivera Monumental d'Espanya», 04-05-2018. [Consulta: 26 gener 2020].
* ↑ «Una olivera de Traiguera, el millor monument viu d'Espanya». À Punt, 06-05-2018. Arxivat de l'original el 2020-01-26. [Consulta: 26 gener 2020].
* ↑ «L'Olivera de Sinfo de Traiguera, triada com la millor olivera monumental del Mediterrani». À Punt, 10-12-2019. [Consulta: 26 gener 2020].
# Centro Ramón Piñeiro para a Investigación en Humanidades

El Centro Ramón Piñeiro para a Investigación en Humanidades (CIRP) és una institució pública dedicada a la investigació i el foment de la llengua i cultura gallega fundada el 1993 amb el nom de l'escriptor i polític gallec Ramón Piñeiro López. És un organisme que depèn de la Consellería de Educación e Ordenación Universitaria de la Xunta de Galícia. La seva seu està situada a la carretera de Santiago de Compostel·la a Noia (La Corunya), al mateix recinte que l'Escola Superior d'Hostaleria de Galícia i la Sociedade para o Desenvolvemento Comarcal de Galicia.

## Referències

* 1 2 «Centro Ramón Piñeiro». filosofia.org. Proyecto filosofía en español. [Consulta: 30 juliol 2014].

## Enllaços externs

* Centro Ramón Piñeiro para a Investigación en Humanidades - Lloc web oficial
# Manitowoc

Manitowoc és una població dels Estats Units a l'estat de Wisconsin. Segons el cens del 2000 tenia 34.053 habitants.

## Demografia

Segons el cens del 2000, Manitowoc tenia 34.053 habitants, 14.235 habitatges, i 8.811 famílies. La densitat de població era de 779,4 habitants per km².
Dels 14.235 habitatges en un 28,6% hi vivien nens de menys de 18 anys, en un 49% hi vivien parelles casades, en un 9,1% dones solteres, i en un 38,1% no eren unitats familiars. En el 32,5% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,96.
Per edats la població es repartia de la següent manera: un 24,1% tenia menys de 18 anys, un 8,2% entre 18 i 24, un 27,9% entre 25 i 44, un 21,4% de 45 a 60 i un 18,4% 65 anys o més.
L'edat mediana era de 39 anys. Per cada 100 dones de 18 o més anys hi havia 90,9 homes.
La renda mediana per habitatge era de 38.203 $ i la renda mediana per família de 47.635 $. Els homes tenien una renda mediana de 35.176 $ mentre que les dones 22.918 $. La renda per capita de la població era de 19.954 $. Aproximadament el 5% de les famílies i el 7,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Manitowoc» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 14 agost 2010].
* ↑ «Geographic Comparison Table- Manitowoc». American Fact Finder. Oficina del Cens dels Estats Units, 12-01-2010.
# Capella de Sant Govan

La capella de Sant Govan és una capella localitzada a Sant Govan, a l'autoritat unitària de Pembrokeshire, al sud-oest de Gal·les, Regne Unit.
L'edifici està construït al costat d'un penya-segat de pedra calcària, amb unes mesures de 6,1 m × 3,7 m i parets construïdes de pedra calcària. La capella consta d'una sola cambra. La major part de la capella fou construïda a segle xiii, tot i que algunes parts poden remuntar-se fins al segle vi quan el monjo Sant Govan es va mudar a una cova situada a l'emplaçament de la capella. Una llegenda indica que Sant Govan es troba enterrat sota l'altar de la capella, situada a l'extrem est de l'edifici. L'entrada a l'edifici es realitza a través d'una porta al costat nord, els bancs baixos de pedra estan construïts a la llargària dels murs nord i sud i un campanar d'espadanya es troba al seu extrem oest. Es creu que la coberta de pissarra és una addició moderna en comparació amb la resta de l'edifici.
L'edifici és accessible des de la cima del penya-segat baixant per un conjunt de 52 escales, Tot i que els punts d'informació turístics narren la llegenda que en comptar les escales, el nombre d'aquests és diferent quan es baixa que quan es puja. L'edifici es troba a la llista de monuments classificats del Regne Unit com a Grau I (edificis d'interès excepcional) des del 2 d'agost de 1996. Actualment, l'edifici es troba dins de la MOD's Castlemartin East Firing Range, motiu pel qual es limita l'accés a l'edifici, ja que pot trobar-se tancat al públic.

## Vegeu també

* Història de Gal·les
* Gal·les

## Referències

* ↑ (en anglés).
* ↑ «St Govan's Chapel (Capella de Sant Govan)» (en anglés). [Consulta: 24 maig 2014].
* 1 2 Coflein. «St Govan's Chapel (Capella de Sant Govan» (en anglés). Royal Commission on the Ancient and Historical Monuments of Wales. Arxivat de l'original el 2014-05-25. [Consulta: 24 maig 2014].
* ↑ His Majesty's Stationery Office. (en anglés), 1925, p. 21.
* ↑ Pembrokeshire Coast National Park. «St. Govan's Head - Walk 6». Arxivat de l'original el 2013-09-27. [Consulta: 24 maig 2014].

## Enllaços externs

* Imatges a Google
* Imatges a Flickr
* Vídeos a Youtube
# Lugovoie (Primórie)

* Per a altres significats, vegeu «Lugovoie».
Lugovoie (en rus: Луговое) és un poble del krai de Primórie, a l'Extrem Orient de Rússia, que en el cens del 2010 tenia 187 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Maniàtics

Maniàtics és una comèdia de situació emesa inicialment en Canal Nou i reposada més endavant a Nou 2. El programa es va crear per la companyia de teatre Albena Teatre juntament amb la producció de Conta Conta Produccions sota la direcció de Carles Alberola, César Martí i Rafa Calatayud. En aquesta sèrie de televisió es tracten les peripècies d'un matrimoni que regenta un bar i la dels seus amics i familiars, tot a través d'humor i situacions còmiques.
Es va estrenar el 12 de gener de 2007 en l'horari de màxima audiència dels divendres. Se'n van emetre un total de quatre temporades i va acabar el 28 de març de 2008. La tercera temporada va començar amb una audiència del 13,7%, però va disminuir, cosa que va fer canviar la sèrie de franja horària sense èxit.
La sèrie va guanyar el Premi Tirant a la millor ficció el 2008, mentre que Cristina García i Sergio Caballero van guanyar el premi a millor actriu i actor respectivament.

## Repartiment

* Alfred Pico - Ximo
* Inés Díaz - Marta
* Sergio Caballero - Oscar Fuster
* Cristina García - Raquel
* Sandra Cervera - Vanessa
* Manuel Ochoa - Santi
* Cristina Fenollar - Carol
* Mamen García - Puri
* Carles Alberola - Andreu
* Albert Forner - Miquel
* Idoia Rossi - Trini

## Referències

* ↑ Canal 9 estrena mañana la comedia «Maniàtics»
* ↑ «Escuchando a Gabriel», «Memorias de una guerrillera» y «Paciente 33» ganan los Tirant
# Seed

«Seed» té aquests significats:
Seed, seeds o seeding pot referir-se a:

## Cultura
### Arts

* Seed Series (1998) i Seeds (2006), escultures de l'escultor singapurès Han Sai Por

#### Pel·lícules

* Mobile Suit Gundam SEED, i la seua seqüela Mobile Suit Gundam SEED Destiny, dues sèries d'animació japonesa
* Seed (pel·lícula de 1931), una pel·lícula de 1931, notable com una pel·lícula dels inicis de l'actriu Bette Davis
* Seed (pel·lícula de 2007), escrita i dirigida per Uwe Boll
* Seed Productions, companyia de producció cinematogràfica de Hugh Jackman
* Seeds (Sons of Anarchy), un episodi del 2008 de Sons of Anarchy

#### Música

* "Seed", una cançó de Korn del seu tercer àlbum Follow The Leader
* "Seed", una cançó de Sublime
* Seed (àlbum d'Afro Celt Sound System), un àlbum, i el títol d'una cançó d'Afro Celt Sound System
* Seed (àlbum de Mami Kawada)
* Seed (àlbum de Nick Harper)
* Seed Records, un segell discogràfic
* "The Seed (2.0)", una cançó de The Roots i Cody Chesnutt
* The Seeds, una banda dels 1960 de rock 'n' roll
* "Seeds", una cançó de Bruce Springsteen de l'àlbum Live/1975–85
* Seeds (àlbum), un àlbum del grup de rock Brother Cane
* Seeed, una banda de música alemanya

### Videojocs

* SeeD, un mercenari treballant per Garden en el videojoc Final Fantasy VIII
* Seed (computer game), un MMORPG tancat ara que va ser desenvolupat per Runestone Game Development
* Seeds (autòmat cel·lular), una regla d'autòmat cel·lular similar al Game of Life de Conway
* SEED, la desconeguda, forma de vida vegetal-com que apareix al videojoc Phantasy Star Universe

### Educació

* Fundació SEED, que opera escoles d'internat per a joves desfavorits a Washington, DC i Baltimore, Maryland
* SEED School (Toronto), una escola/institut de districte i internat alternativa i situada a Toronto, Canadà

### Publicacions

* Seed (revista), revista sobre ciència dels EUA
* The Seed (periòdic alternatiu), un periòdic clandestí publicat a Chicago, Illinois, a finals dels 1960

### Informàtica i tecnologia

* Random seed, un valor que s'utilitza per inicialitzar un generador de nombres pseudoaleatoris
* SEED, un xifrat de blocatges de Corea
* Seed o Seeder (BitTorrent), una xarxa de pars que té una completa còpia de torrented encara que ho ofereix per a la càrrega
* Seed (escultura), una unitat flash USB o altres objectes digitals en els quals mitjans de comunicació com la música, el cinema, la literatura, i el programari han estat integrats per a la revenda.
* Seed (programació), una biblioteca de JavaScript del projecte GNOME

## Cognom

* Graham Seed
* Huck Seed
* Patricia Seed
* Jimmy Seed
* John Seed
# Can Villaronga (Argentona)

Can Villaronga és una obra d'Argentona (Maresme) protegida com a Bé Cultural d'Interès Local.

## Descripció

Xalet monumental de planta quadrada als quatre vents, de planta baixa i dos pisos. A l'angle sud-est hi ha una torre mirador de tres pisos.
La teulada és a quatre aigües amb teules careneres i un important ràfec. Les finestres del casal són neogòtiques, amb imitació de les finestres de permòdols. A la façana de migdia hi ha una galeria porticada amb un terrat amb balustrada sostingut per columnes.
L'interior conserva tots els terres originals i les bigues de fusta estan a la vista.
És un dels xalets més destacats i monumentals de la vila.

## Referències

* 1 2 3 4 «Can Villaronga». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2020].
# Nannophrys marmorata

Nannophrys marmorata és una espècie de granota que viu a Sri Lanka.
Està amenaçada d'extinció per la pèrdua del seu hàbitat natural.

## Referències

* Manamendra-Arachchi, K. & de Silva, A. 2004. Nannophrys marmorata. Llista Vermella d'Espècies Amenaçades de la UICN 2006. Consulta: 20 d'abril del 2008.
# Nagólnoie

«Nagólnoie» té aquests significats:
* Nagólnoie (Rovenkí), localitat de l'óblast de Bélgorod, a Rússia
* Nagólnoie (Stari Oskol), localitat de l'óblast de Bélgorod, a Rússia
# Manuel Alonso Martínez

Manuel Alonso Martínez (Burgos, 1 de gener de 1827 - Madrid, 13 de gener de 1891) va ser un jurista i polític espanyol.

## Biografia

Va cursar els estudis de Dret i Filosofia i Lletres a Madrid. Va exercir com advocat a la seva ciutat natal fins que durant el Bienni Progressista és elegit Diputat per la província de Burgos. De 1855 a 1856 és nomenat ministre de Foment sota el govern d'Espartero, destacant la seva tasca en el finançament del Canal d'Isabel II. Amb la creació de la Unió Liberal de Leopoldo O'Donnell s'uneix amb ell el 1857 sent Governador Civil de Madrid. De 1865 a 1866 és Ministre d'Hisenda durant la decadència dels governs liberals i abans del Sexenni Democràtic.
Apartat de la vida política, a 1869 és elegit President de la Reial Acadèmia de Jurisprudència i Legislació i va dedicar el seu temps a la tasca com a jurista i escriptor. El 1875 és nomenat President de la Comissió que haurà de redactar el projecte de Constitució de 1876 després de la Restauració borbònica en la persona d'Alfons XII, al mateix temps que prossegueix els seus treballs jurídics participant activament en la codificació del Dret Civil. El Codi Civil espanyol és considerat com un dels seus èxits més importants.
El 1881 és nomenat ministre de Gràcia i Justícia sota la Presidència de Práxedes Mateo Sagasta. El 1890 és, finalment, elegit President del Congrés dels Diputats. A la seva mort, la seva vídua, Demetria Martín y Baraya, va ser distingida amb el títol de marquès d'Alonso Martínez, sent l'actual titular d'aquest Manuel Alonso-Martínez Grisone, IV marqués d'Alonso Martínez.
Alonso Martínez va gaudir de la confiança d'Isabel II, d'Alfons XII i de la Reina Regent Maria Cristina d'Habsburg. El seu bufet va ser durant dècades un dels més prestigiosos d'Espanya i va ser el principal impulsor de la carrera política del seu gendre el Comte de Romanones.

## Ideologia

Encara que pertanyia al moviment liberal, Alonso Martínez va destacar per conviccions més pròpies de l'Antic Règim. Convençut que portar a l'extrem les llibertats individuals dels homes podia portar a situacions caòtiques, creia en la societat organitzada jeràrquicament. Mantenia el discurs aristotèlic i s'enfrontava, no només a qualsevol teoria socialista, sinó també al pensament krausista.

## Fonts i enllaços externs

* Biografia a l'Enciclopèdia Virtual d'Economia.
* Biografia i fitxa personal al Congrés dels Diputats
# Hugo Claudio Vallejo Avilés

Hugo Claudio Vallejo Avilés (nascut el 15 de febrer de 2000) és un futbolista andalús que juga d'extrem dret a la SD Huesca.

## Carrera de club

Nascut a Granada, Andalusia, Vallejo es va incorporar a l'equip juvenil del Màlaga CF el 2015, procedent del Granada CF. Va debutar com a sènior amb el filial el 28 d'octubre de 2018, entrant com a substitut a la mitja part en una derrota per 0-1 contra la UD Almeria B., a Segona Divisió B.
Vallejo va marcar el seu primer gol sènior el 25 de novembre de 2018, el guanyador en una victòria a casa per 2-1 contra l'Atlético Sanluqueño CF. Va debutar amb el primer equip el 6 de gener següent, substituint Dani Pacheco en la derrota per 0-3 contra el CF Reus Deportiu al campionat de Segona Divisió.
El 14 de gener de 2020, el Màlaga va anunciar el traspàs de Vallejo al Reial Madrid, i va ser cedit al Deportivo de La Corunya per a la resta de la temporada onze dies després. En tornar, va ser destinat al filial de la tercera divisió.
El 25 d'agost de 2021, Vallejo va signar un contracte de tres anys amb el Real Valladolid, recentment descendit a segona divisió.

## Referències

* ↑ «Iván Jaime y Hugo: "Nuestro objetivo es salvar al filial"» (en castellà). El Desmarque, 29-11-2018. [Consulta: 6 gener 2019].
* ↑ «Oro, incienso y mirra para un glorioso Reus» (en castellà). Marca, 06-01-2019. [Consulta: 6 gener 2019].
* ↑ «Hugo transfers to Real Madrid CF». Málaga CF, 24-01-2020. [Consulta: 24 gener 2020].
* ↑ «Hugo Vallejo, nuevo jugador del Deportivo Fabril hasta final de temporada» (en castellà). Deportivo La Coruña, 25-01-2020. [Consulta: 25 gener 2020].
* ↑ «Hugo Vallejo 2024» (en castellà). Real Valladolid, 25-08-2021. [Consulta: 25 agost 2021].

## Enllaços externs

* Hugo Claudio Vallejo Avilés a BDFutbol
* Hugo Claudio Vallejo Avilés a La Preferente (castellà)
* Hugo Claudio Vallejo Avilés, Fitxa a Soccerway